A BIZOTTSÁG HATÁROZATA
(2007. március 20.)
a 2003/467/EK határozat Olaszország egyes régióinak hivatalosan szarvasmarhatuberkulózis-mentessé, szarvasmarhabrucellózis-mentessé és a szarvasmarhák enzootikus leukózisától mentessé nyilvánítása, valamint Lengyelország egy régiójának hivatalosan a szarvasmarhák enzootikus leukózisától mentessé nyilvánítása tekintetében történő módosításáról
(az értesítés a C(2007) 1201. számú dokumentummal történt)
(EGT vonatkozású szöveg)
(2007/174/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete I.4. pontjára, II.7. pontjára és D. melléklete I.E. pontjára,
mivel:
(1)
A 64/432/EGK irányelv előírja, hogy egy tagállamot vagy annak egy részét vagy régióját a szarvasmarha-állomány tekintetében akkor lehet hivatalosan tuberkulózismentessé, brucellózismentessé, vagy a szarvasmarhák enzootikus leukózisától mentessé nyilvánítani, ha megfelel az említett irányelvben meghatározott bizonyos feltételeknek.
(2)
A tagállamok tuberkulózismentes, brucellózismentes és szarvasmarhák enzootikus leukózisától mentes régióinak jegyzékeit az egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról szóló, 2003. június 23-i 2003/467/EK bizottsági határozat (2) állapítja meg.
(3)
Olaszország a Bizottságnak olyan dokumentációt nyújtott be, amely bizonyítja a 64/432/EGK irányelv vonatkozó feltételeinek teljesülését Emilia-Romagna régió, Piemonte régió Novara és Verbania tartománya, Toscana régió Livorno, Lucca és Siena tartománya, valamint Veneto régió Belluno és Padova tartománya tekintetében annak érdekében, hogy az említett tartományokat és régiókat a tagállam hivatalosan tuberkulózismentes régiójává nyilváníthassák.
(4)
Olaszország a Bizottságnak olyan dokumentációt nyújtott be, amely bizonyítja a 64/432/EGK irányelvben előírt vonatkozó feltételek teljesülését Piemonte régió Torino tartománya, Toscana régió Firenze tartománya, valamint Veneto régió tekintetében, annak érdekében, hogy az említett tartományokat és régiót hivatalosan tuberkulózismentessé nyilvánítsák.
(5)
Olaszország a Bizottsághoz olyan dokumentációt nyújtott be, amely bizonyítja a 64/432/EGK irányelvben előírt vonatkozó feltételek teljesülését Liguria régió Savona tartománya, Szardínia régió Oristano tartománya, valamint Veneto régió tekintetében, annak érdekében, hogy a fent említett tartományokat és régiót hivatalosan a szarvasmarhák enzootikus leukózisától mentessé nyilvánítsák.
(6)
Az Olaszország által benyújtott dokumentáció értékelését követően az érintett tartományokat és régiókat hivatalosan a tagállam szarvasmarha-tuberkulózistól, szarvasmarha-brucellózistól és szarvasmarhák enzootikus leukózisától mentes régióivá kell nyilvánítani.
(7)
Lengyelország a Bizottságnak olyan dokumentációt nyújtott be, amely bizonyítja a 64/432/EGK irányelvben előírt vonatkozó feltételek teljesülését Śląskie régió tekintetében, annak érdekében, hogy az említett régiót hivatalosan a szarvasmarhák enzootikus leukózisától mentesnek nyilvánítsák.
(8)
A Lengyelország által benyújtott dokumentáció értékelését követően az érintett régiót hivatalosan a tagállam a szarvasmarhák enzootikus leukózisától mentes régiójának kell nyilvánítani.
(9)
Ezért a 2003/467/EK határozatot ennek megfelelően módosítani kell.
(10)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/467/EK határozat I., II. és III. melléklete e határozat mellékletével összhangban módosul.
2. cikk
E határozatnak a tagállamok a címzettjei.
Kelt Brüsszelben, 2007. március 20-án.